El portal dixital de la música asturiana. Pa que siempre la lleves contigo.
Recibe’l to pidiu en 24/48h
#000001
Dixebra ultima’l so discu nuevu nel pueblu l.lenizu de Chanos
#000002
La banda avilesina de rock Dixebra ta estos díes rematando les canciones que van formar parte del so trabayu discográficu nuevu, que fai’l númberu 17 y lleva por títulu Ente la niebla.
#000003
Los últimos detalles y arreglos de les canciones tán faciéndolos nel pueblu l.lenizu de Chanos, d’au ye orixinariu’l guitarrista y principal compositor del grupu Primi Abella. Nesi llugar montaron un pequeñu set de grabación onde fundamentalmente tán dando acabación a la parte vocal del discu, grabando les maquetes previes a la entrada nel estudiu, que previsiblemente va ser a la vuelta del branu.
#000004
Esta producción nueva de Dixebra trátase d’una obra conceptual mui especial, onde los cantares xiren alredor de la memoria histórica o colectiva de los asturianos y asturianes. La so idea ye tratar temáticamente la historia del pueblu asturianu del últimu sieglu, esto ye, dende la industrialización del país y el surdimientu d’una clas proletaria asturiana. Al traviés de les lletres van tratase asuntos como la toma de conciencia política, les primeres lluches obreres, l’autoorganización, la emigración, la Revolución d’Ochobre, la guerra contra’l fascismu, la represión, l’exiliu, los fugaos, la fuelgona del 62, el paternalismu franquista, la transición, la reconversión industrial, les movilizaciones del naval, la llucha de les muyeres d’IKE, la mafia sindical, el desencantu o les movilizaciones actuales.
#000005
Trátase d’un trabayu monográficu sobre la historia y la memoria de clas obrera asturiana
#000006
Ente la niebla va presentase en formatu llibru-cd, nel que van collaborar periodistes, escritores, profesores, historiadores, ilustradores, dibuxantes... que, coles sos creaciones, van reflexonar sobre’l pasáu, el presente y el futuru de la clas obrera asturiana. Y ye que la evolución histórica de les clases populares y trabayadores d’esti país son parte fundamental de la nuestra idiosincrasia como pueblu y una seña d’identidá con una potencia como poques.
#000007
Precisamente en socedíos, paisaxes y personaxes del pueblu de Chanos, que se tomen como exemplos de toa Asturies, tán basaos dellos de los testos de les composiciones nueves de la banda. La previsión ye entrar a la vuelta del branu nos Tutu Estudios de Corvera, baxo la producción de Sergio Rodríguez, pa grabar esti discu nuevu, que va poder sentise a finales d’añu.
#000008
Comprar discos de Dixebra na tienda online
#000009
Música urbana, pop y llingua asturiana améstense nel cantar nuevu de Ferla Megía
La mocedá echa grana nel Semando Fest
Preséntase na Biblioteca Nacional de Lisboa un volume dedicáu al celtismu musical nel qu’Asturies ta bien presente
Algaire asoleya ‘Llume’ en collaboración con Ahez
Deira llanza’l so primer discu, ‘Alba’, que van presentar esti sábadu nel Celtic Connections
San Félix entama a cellebrar el so 40 aniversariu con un Bailla na Plaza Solidariu en Candás
#000014
Música urbana, pop y llingua asturiana améstense nel cantar nuevu de Ferla Megía
#000015
Preséntase na Biblioteca Nacional de Lisboa un volume dedicáu al celtismu musical nel qu’Asturies ta bien presente
#000017
Algaire asoleya ‘Llume’ en collaboración con Ahez
#000018
Deira llanza’l so primer discu, ‘Alba’, que van presentar esti sábadu nel Celtic Connections
#000019
Functional cookies help to perform certain functionalities like sharing the content of the website on social media platforms, collect feedbacks, and other third-party features.
#000023